OzLabs/hebrew-wiki-articles huggingface dataset:
סקולה (עיירה)

סקולה (באוקראינית: Ско́ле; בפולנית: Skole; ביידיש: סקאָלע או: סקאָליע) היא עיירה במחוז לבוב שבמערב אוקראינה, שבה התקיימה עד השואה קהילה יהודית גדולה, שמונצחת בשם המשפחה "סקולסקי".

==תולדות היישוב==
סקולה נוסדה במאה ה-11, ובמאה ה-12 שימשה כתחנת מעבר מרכזית מאזור גליציה להונגריה. באמצע המאה ה-17 נהרסה העיירה בשל פשיטות הקוזקים.

בחלוקת פולין הראשונה, בשנת 1772, נכללה העיירה בתחום גליציה האוסטרית. בשנת 1921, בהתאם להסכם ריגה, נכללה בתחום הרפובליקה הפולנית השנייה.

==יהודי סקולה==
התיעוד הראשון לישיבת יהודים בעיירה הוא משנת 1702. מהמחצית השנייה של המאה ה-18 התקיימה בעיירה קהילה יהודית עצמאית, ובתקופה זו עלה ארצה הרב יהודה סקולר, שנמנה עם החסידים הראשונים בעיר.

בסוף המאה ה-19 גדל מספר היהודים בעיירה, והוקמו בה חוגים ציוניים ראשונים. בתחילת המאה ה-20 נמנו בעיירה 3,099 יהודים. בין מלחמות העולם התגברה הפעילות הציונית בעיירה, ואף הוקם בה קיבוץ הכשרה. בשנות השלושים של המאה ה-20 גברו ההתנכלויות האנטישמיות בעיירה. עם כיבוש אזור העיירה בידי הסובייטים בסוף ספטמבר 1939, נאסרה בה הפעילות הציבורית היהודית, והולאמו עסקי היהודים ביישוב. בשנים אלה נמנו ביישוב 2,670 יהודים, כשליש מתושביו.

===בשואה===
בתחילת יולי 1941, במהלך מבצע ברברוסה, נכנסו לעיירה חיילי הצבא ההונגרי, ובזמן זה החלו האיכרים האוקראינים לפרוע ביהודי העיירה. עם העברת השלטון בעיירה לידי הגרמנים בתחילת אוגוסט 1941, הטילו אלו גזירות שונות על יהודיה, ובהן חובת תשלום סכום כופר גבוה, תוך רצח ראש היודנרט בשל אי עמידה מלאה בכך, וחובת התייצבות לעבודות כפייה מגיל 14, תוך ביצוע מעשי התעללות ורצח בעובדים. זאת, כאשר ביום אחד בלבד בדצמבר 1941 הוצאו להורג עשרים עובדים שנמצאו "בלתי כשירים".

ב-2 עד 4 בספטמבר 1942 פשטו על העיירה שוטרים גרמנים ואוקראינים, וריכזו את יהודיה באלימות במקום כינוס, בו הוחזקו ללא מזון ושתייה, תוך רצח כ-100 קשישים וחולים. ממקום הכינוס נלקחו היהודים לתחנת הרכבת, והוסעו לסטרי, ממנה שולחו למחנה ההשמדה בלז'ץ.

כ-900 יהודים שנותרו בעיירה לאחר האקציה המשיכו לעסוק בעבודות כפייה, עד שהועברו רובם כעבור כחודש גם הם לסטרי, כאשר כמה יהודים שניסו להימלט נורו במקום. בשלב זה נותרו בעיירה שני מחנות עבודה בהם הוחזקו כ-200 יהודים. עד אוגוסט 1943 נרצחו כל יושבי מחנות אלו. בד בבד ערכו הגרמנים והאוקראינים מצוד מקיף אחר יהודים מסתתרים מהעיירה ביערות הסביבה, במהלכו יהודים רבים נתפסו ונרצחו.

לאחר שחרור העיירה בידי הצבא האדום באוגוסט 1944, שבו אליה כ-20 יהודים, אך אלו עזבו אותה במהרה לאור איומים ברצח מצד האוכלוסייה האוקראינית. יהודי אחד ששב להשתקע בעיירה נרצח בה זמן קצר לאחר מכן.

==קישורים חיצוניים==

* 
* [https://web.archive.org/web/20180513201600/http://moreshet.pl/he/node/1398 סקולה] ב[https://web.archive.org/web/20151026025431/https://web.archive.org/web/20180513201600/http://moreshet.pl/ אתר מרכז מורשת יהדות פולין]
* 
* 

קטגוריה:גליציה
קטגוריה:שואת יהודי אוקראינה
קטגוריה:מחוז לבוב: יישובים
קטגוריה:מחוז לבוב: עיירות יהודיות
Brothers in Arms (סדרת משחקים)

Brothers in Arms (בתרגום חופשי מאנגלית: "אחים לנשק"), הוא סדרת משחקים המתרחשים בתקופת מלחמת העולם השנייה, הם ברובם משחקי משחק ירי בגוף ראשון, יש בסדרה זו 11 משחקים. העלילה במשחקים מתרחשת על רקע שחרור אירופה. משחק זה שוחרר בעיקר למערכות ההפעלה Microsoft Windows ו-OS X, אך גם לפלאפונים וקונסולות שונות.

== משחקים ==
=== (Brothers in Arms: Road to Hill 30 (2005 ===

פותח על המנוע הגרפי Unreal Engine 2, זה היה המשחק הראשון של חברת Gearbox Software אחרי שורה ארוכה של פיתוח הרחבות למשחקים אחרים, כמו Half-Life לדוגמה. המשחק קיבל ביקורות חיוביות.

=== (Brothers in Arms: Earned in Blood (2005 ===

המשחק השני בסדרה, שוחרר כ-7 חודשים לאחר שחרור המשחק הראשון בסדרה, כמו המשחק הראשון, גם הוא קיבל ביקורות חיוביות, אך לפלייסטיישן 2 קצת פחות.

=== (Brothers in Arms: D-Day (2006 ===

משחק פעולה מגוף ראשון ששוחרר רק ל-Playstation Portable.

=== (Brothers in Arms DS (2007 ===

משחק פעולה מגוף ראשון ששוחרר רק ל-נינטנדו DS.

=== (Brothers in Arms: Art of War (2008 ===

משחק פעולה מגוף ראשון ששוחרר רק ל-טלפון הסלולרי.

=== (Brothers in Arms (2008 ===

משחק פעולה מגוף ראשון ששוחרר רק ל-טלפון הסלולרי.

=== (Brothers in Arms: Hell's Highway (2008 ===

המשחק השביעי בסדרה, פותח על המנוע הגרפי Unreal Engine 3, שוחרר לפלטפורמות הפלייסטיישן 3, Xbox 360 וה-Microsoft Windows.

=== (Brothers in Arms: Double Time (2008 ===

המשחק השמיני בסדרה, פותח על המנוע הגרפי Unreal Engine 2 ושוחרר לפלטפורמות ה-Wii וה-OS X.

=== (Brothers in Arms: Hour of Heroes (2008 ===

המשחק הראשון בסדרה שפותח לטלפונים החכמים, הופץ על ידי Gameloft ולא על ידי Ubisoft.

=== (Brothers in Arms 2: Global Front (2010 ===

פותח גם לטלפונים החכמים, שוחרר הפעם גם למערכת ההפעלה Android ולא רק ל-iOS.

=== (Brothers in Arms 3: Sons of War (2014 ===

המשחק השלישי בסדרה שפותח לטלפונים החכמים, שוחרר למערכות ההפעלה Android, iOS ול-Windows Phone.

=== Furious 4 ===

המשחק Furious 4 היה אמור להיות חלק מסדרת המשחקים, אך לאחר ביקורת נוקשה מצד מעריצי המשחק, הוא בוטל ב-16 ביולי 2015.

=== תכנונים ===
לאחר ביטול Furious 4, החברה Gearbox Software הציגה המשך חדש לסדרת המשחקים, יחד עם סדרות המשחקים Borderlands ו-Duke Nukem.

== ראו גם ==
* Gearbox Software
* Gameloft

== קישורים חיצוניים ==
* [https://web.archive.org/web/20110803081603/http://brothers-in-arms.ubi.com/ אתר המשחק]

*
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סדרות משחקי וידאו
קטגוריה:משחקי יריות ממוחשבים (גוף ראשון)
קטגוריה:משחקי רשת
קטגוריה:משחקי פלייסטיישן 2
קטגוריה:משחקי פלייסטיישן 3
קטגוריה:משחקי Xbox 360
קטגוריה:משחקי יוביסופט
וילבור סקוביל

וילבור לינקולן סקוביל (באנגלית: Wilbur Lincoln Scoville; 22 בינואר 1865 - 10 במרץ 1942) היה רוקח וכימאי אמריקאי שהתפרסם בזכות סולם סקוביל לחריפות אותו המציא בשנת 1912.

וילבור ערך ניסויים על עצמו בפלפלים חריפים.

סקוביל היה גם רוקח, מדען מחקר ומחבר ראוי לציון. ספרו "אמנות ההרכבה" ראה אור בשנת 1895 ושימש במשך כמעט 70 שנה כתייחסות סופית לפרמקולוגיה. הוא גם חיבר יצירה פחות מוכרת בשם תמציות ובושמים. כמה מעבודות אחרות שלו בתחום שלו זיכו אותו בפרסים של איגוד התרופות האמריקאי.<ref></ref>

ב-22 בינואר 2016 ציינה גוגל את יום הולדתו של סקוביל באמצעות שרבוט גוגל.

==קישורים חיצוניים==

==הערות שוליים==

קטגוריה:כימאים אמריקאים
קטגוריה:אמריקאים שנולדו ב-1865

קטגוריה:אמריקאים שנפטרו ב-1942
איקוסנואיד

מעברים בביוסינתזה של איקוסינואיד
אֵיקוֹסַנוֹאִיד (באנגלית: Eicosanoid) הוא מונח בביוכימיה המתאר מולקולות מתקשרות שנוצרות על ידי חימצון של חומצות שומן עם כ-20 פחמנים. הן משמשות לשליטה על תהליכים רבים בגוף ובעיקר בגדילה, במהלך ואחרי פעילות גופנית, בעת זיהום או התחסנות לאחר ספיגה של חומר רעיל ופתוגנים וכשליח במערכת העצבית המרכזית.

רבים מהאיקוסנואידים מסווגים הורמונים. רשת השליטה הנשענת איקוסנואידים היא מהמערכות המורכבות בגוף האדם.

איקוסנואידים מופקים מ ω-3 (אומגה 3) ומ ω-6 (אומגה 6). ככלל, איקוסנואידים של ω-6 הם מעודדי דלקות; שלא כמו איקוסנואידי ω-3. 
הכמות והאיזון של שומנים אלו בגוף האדם ישפיעו על הפונקציות הנשלטות על ידי איקוסנואידים, עם השלכות על מחלות קרדיווסקולרית, טריגליצרידים, לחץ דם ודלקות מפרקים.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:ביוכימיה
אליפות אירופה בכדורגל נשים 1987

אליפות אירופה בכדורגל נשים 1987, הידועה גם בשם תחרות אירופה לקבוצות נשים ייצוגיות 1987, היא אליפות אירופה בכדורגל נשים השנייה שארגנה אופ"א. הטורניר נערך בנורווגיה מ-11 ביוני עד ה-14 ביוני 1987. אף על פי שנבחרה כמארחת, לא העפילה נורווגיה באופן אוטומטי לטורניר, אלא נאלצה להשתתף עם יתר הנבחרות במשחקי המוקדמות שהחלו בספטמבר 1984. ארבע הנבחרות הטובות ביותר במשחקי המוקדמות העפילו למשחקי הנוקאאוט שנערכו בגרמניה.

במשחק הגמר נפגשו נורווגיה (בפעם הראשונה בתולדותיה) ושוודיה - האלופה המכהנת. בסיום המשחק, ניצחה נורווגיה את השוודיות 1-2 מצמד שערים של טרוד סטנדל, וזכתה בתואר. סטנדל, שכבשה צמד בגמר, סיימה כמלכת השערים (3 כיבושים) של הטורניר, וקפטנית הנבחרת הנורווגית, היידי סטור, זכתה בפרס השחקנית המצטיינת של הטורניר.

==שלב הנוק-אאוט==

===חצי הגמר===

===המשחק על המקום השלישי===

===הגמר===

==קישורים חיצוניים==
* [http://www.uefa.com/womenseuro/history/season=1987/index.html האתר הרשמי של אליפות אירופה 1987]

קטגוריה:אליפויות אירופה בכדורגל נשים
קטגוריה:תחרויות כדורגל ב-1987
קטגוריה:תחרויות כדורגל בנורווגיה
קטגוריה:אוסלו: ספורט
קטגוריה:אוסלו: היסטוריה
ברווז ורוד-אוזן

ברווז ורוד-אוזן הקרוי גם ברווז הזברה (שם מדעי: Malacorhynchus membranaceus) הוא עוף מים ממשפחת הברווזיים המצוי בטבע באוסטרליה ובעל מקור מוארך. מין זה יחידי בסוג Malacorhynchus, לאחר שמין נוסף - Malacorhynchus scarletti מניו זילנד - נכחד.

ברווז זה מזכיר מעט את הברווז האוסטרלי ממין Anas rhynchotis שגם לו מקור מוארך, אך הוא קטן יותר ובעל גוף לבן מפוספס. הוא מגיע לאורך 38–40 ס"מ ובעל מקור כחול גדול, ראש אפור עם עורף וכנפיים חומות וסימונים שחורים מסביב לעיניים הלבנות. הציידים לבנים ובעלי פסים שחורים אופקיים ונתנו לו את שמו השני. את שמו הראשון הוא קיבל על שם החלק הוורוד מאחורי העיניים, חלק שאינו כל כך בולט.

ברווז זה שונה משאר הברווזים מהקבוצה ברווזים מצויים וקרוב יותר למינים כמו ברווז מושק, צחראש ואולי גם טדורנה. הוא הברווז הידוע היחיד שיש לו פיגמנטים קרוטנואידים בקצה הראש, בחלק הוורוד שלו.

הברווזים חיים באוסטרליה בזוגות, ונמצאים במקומות שיש בהם מים עומדים, כולל בפנים המדינה באזורים יבשים מאוד. הם משתמשים במקורם הגדול כדי לגרוף סרטנונים, רכיכות וחרקים, ויכולים גם לסנן פלנקטון וחלקיקי מזון קטנים בעזרת קצות הלסתות. לעיתים הם מייצרים ערבול של מים כדי להעלות את היצורים החיים בהם למעלה.

הם מתרבים בקצה הבריכה, והקן עשוי מחומרים אורגניים. בשנים טובות הם יכולים לקיים רבייה מוצלחת, אך בעיתות יובש מעטים מאוד מצליחים להתרבות.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי ג'ון לאת'אם
קטגוריה:ברווזי צדפות
קטגוריה:עופות יחידים בסוגם
קטגוריה:אוסטרליה: עופות
קטגוריה:בעלי חיים שתוארו ב-1801
ברבור שחור-צוואר

ברבור שחור-צוואר (שם מדעי: Cygnus melancoryphus) הוא מין של ברבור בעל צוואר שחור, והוא המין הגדול ביותר באמריקה הדרומית מסדרתו, אם כי הקטן ביותר בסוגו.

אורך הברבור הזכר 102–124 סנטימטרים ומשקלו 3.5–6.7 קילוגרם. מוטת הכנפיים מגיעה ל-135–177 סנטימטרים והגוף לבן עם צוואר שחור, מקור אפור ובליטה בשרנית אדומה עליו ופס לבן מאחורי העין. הרגליים ורודות והברבורונים אפורים ובעלי רגליים ומקורים שחורים. הזכרים גדולים מעט יותר הנקבות. הוא מזכיר מעט את קרובו ברבור שחור אך קטן ממנו ושקט הרבה יותר.

זהו הברבור הקטן ביותר בסוגו, אך הגדול ביותר באמריקה הדרומית, גדול גם מברבור קוסקורובה. 

הוא מצוי בטבע בביצות, ביצות עשב, לגונות ואגמים בקצה הדרומי של אמריקה הדרומית, בעיקר בצ'ילה וארגנטינה. הוא מצוי במערב צ'ילה, בחבל פטגוניה ובארץ האש ומדרים עד איי פוקלנד. בחורף הוא נודד צפונה לפרגוואי ולדרום ברזיל. הברבורים מתאספים גם בנהרות ליד הרי געש.

הברבורים חיים בזוגות במים ושולים חרקים, רכיכות, דגיגים וחומר צמחי. כמו רוב הברבורים שני המינים מרכיבים את צאצאיהם על גבם בעודם שטים.

הברבור נפוץ ואיננו קרוב לסכנה בטבע.

==קישורים חיצוניים==

== גלריה ==
<gallery>
קובץ:Cygnus melanocorypha EN.jpg
קובץ:Cygnus melancoryphus -Puerto Natales, Patagonia, Chile-8 (1).jpg
Cygnus melancoryphus MHNT.ZOO.2010.11.11.1.jpg |Museum specimen 
</gallery>

== הערות שוליים ==

קטגוריה:בעלי חיים שתוארו ב-1782
קטגוריה:טקסונים שתוארו בידי חואן איגנסיו מולינה
קטגוריה:קולומביה: עופות
קטגוריה:ברזיל: עופות
קטגוריה:ארגנטינה: עופות
קטגוריה:ברבורים
ברבור קוסקורובה

ברבור קוסקורובה (שם מדעי: Coscoroba coscoroba) הוא מין ברבור ממשפחת הברווזיים, אך אינו שייך לסוג ברבור (כיוון שהוא בעל מאפיינים של ברווזי צדפות ושל אווזים אחרים) אלא לסוג יחידי, Coscoroba. הוא מצוי בטבע בדרומה של אמריקה הדרומית בצ'ילה וארגנטינה באקלים ממוזג. המין הקרוב אליו ביותר הוא אווז כף ברן (Cereopsis novaehollandiae) מאוסטרליה ושני המינים נראים כמו אבות הברבורים האמיתיים.

==תיאור==
זהו ה"ברבור" היחיד שאינו שייך לסוג ברבור אלא לסוג עצמאי. הוא גם הקטן שבברבורים, אך עדיין גדול ביותר למשפחתו. אורכו הממוצע 87.5-115 ס"מ ומוטת הכנפיים 155-160 ס"מ. הזכרים מגיעים למשקל 3.8-5.4 ק"ג והנקבות ל-3.2-4.5 ק"ג. הוא לבן לגמרי למעט המקור והרגליים הוורודים וקצות הכנפיים השחורים. הזכרים והנקבות דומים. האפרוחים חומים צהובים ומזכירים אפרוחי אווז. לברבור זה חסר גם הפס השחור ליד העין, שיש לברבורים אחרים.

תפוצת הברבור היא מדרום צ'ילה למרכז ארגנטינה ודרומה עד טיירה דל פואגו ועד איי פוקלנד. עם זאת בחורפים הוא עף צפונה למרכז צ'ילה, צפון ארגנטינה, אורוגוואי ודרום מזרח ברזיל. מספר הברבורים כיום נאמד ב-10,000-25,000 פרטים. הם נפוצים בעיקר בביצות ואזורים מוצפים ומגיעים עד לפנטנל ולריו נגרו. הם מצויים רוב הזמן במים ושולים חרקים קטנים, דגים קטנים וצמחייה מימית. הזכרים עוזרים לגדל את הצעירים ומגוננים בתוקפנות רבה. בטבע הם יכולים לחיות עד 20 שנה.

==קישורים חיצוניים==

== הערות שוליים ==

קטגוריה:בעלי חיים שתוארו ב-1782
קטגוריה:טקסונים שתוארו בידי חואן איגנסיו מולינה
קטגוריה:אווזים
קטגוריה:עופות יחידים בסוגם
קטגוריה:צ'ילה: עופות
קטגוריה:ארגנטינה: עופות
אווז קיסרי

Anser canagicus

אווז קיסרי (שם מדעי: Chen canagica) הוא מין של אווז החי באזור הארקטי של ים ברינג, באלסקה שבארצות הברית ועד לקמצ'טקה שברוסיה. בחורפים הוא נודד לעבר האיים האלאוטיים. הוא שייך לסוג אווז לבן יחד עם אווז השלג ואווז רוס, ולעיתים נחשב גם כמין בסוג אווז.

אורכו של האווז 66-89 ס"מ והוא בעל גוף מוצק אפור עם פסים לאורך הגוף וצוואר לבן. הרגליים כתומות כתוצאה מברזל במים והמקור ורוד. לעיתים הפנים מעט זהובות.

מין זה פחות חברותי מקרוביו והוא חי בקבוצות משפחתיות קטנות. הם מקננים בטונדרה ומטילים על הקרקע 3-7 ביצים. הם חיים באזורי החוף ומשירים את הנוצות ליד מושבות הרבייה ואז שוחים בים לעבר החופים הסלעיים של הדרום. הם ניזונים בעיקר מצמחי ים ואצות.

==קישורים חיצוניים==

== הערות שוליים ==

קטגוריה:אווזים
קטגוריה:בעלי חיים שתוארו ב-1802
קטגוריה:ארצות הברית: עופות
קטגוריה:רוסיה: עופות
מגדלי המים (בני עי"ש)

250px
מגדלי המים בבני עי"ש הם צמד מגדלי מים, בתחום היישוב בני עי"ש שהוקמו, בתקופת המנדט, על ידי הבריטים על מנת לספק מים למחנה צבאי ששכן בסמוך. המבנה הוגדר כאתר מורשת על ידי המועצה לשימור אתרי מורשת בישראל ומיועד להכיל את מוזיאון היישוב.

==ההיסטוריה של האתר==
עם תחילת מלחמת העולם השנייה החלו הבריטים לחזק את מערך הכוחות שלהם בארץ ולהרחיב ולבנות מחנות צבאיים. אחד המחנות שנבנו השתרע על השטח שנמצא כיום בין היישוב בני עי"ש ליישוב ביצרון. מחנה זה נבנה ב-1941 על ידי יחידה פולנית (שהייתה חלק מהצבא הבריטי) על גבעה שהתנשאה כ-70 מטר מעל פני הים בקרבת שדה התעופה חצור. בראש הגבעה, ברום של 85 מטר מעל פני הים, הוקמו 2 מגדלי מים שסיפקו מים למחנה. עם סיום המלחמה החלה בריטניה לצמצם את צבאה במזרח התיכון וסגרה בסיסים צבאיים וביניהם גם הבסיס בבני עי"ש עד פינוי כל הבסיסים עם סיום המנדט. עם התרחבות ההתיישבות באזור נהרסו, בהדרגה, מבני המחנה עד שנותרו רק שני המגדלים. המגדלים הוגדרו כאתר מורשת אך תקופה ארוכה הוזנחו עד החלטת המועצה המקומית לפתח פארק בסביבת המגדלים ולהקים במגדלים עצמם מוזיאון לתולדות היישוב.

==תיאור המבנה==
הבריטים השתמשו בדגם המגדלים בבני עי"ש במספר מחנות נוסף כמו בכפר טרומן ובגבעה 69. דגם זה מתאפיין בברכת בטון עגולה בנויה על קיר תמיכה.
* בריכת המים העגולה נבנתה מבטון יצוק, גובהה כ-3 מטר, קוטרה כ-6.3 מטר ועובי קירותיה כ-35 סנטימטר. נפח המים בה היה כ-150–180 מטר מעוקב.
* קיר התמיכה העגול נבנה מלבני סיליקט בגובה של כ-7 מטר, בקוטר של כ-4.4 מטר ובעובי של כ-22 סנטימטר.
החלל שבבסיס המגדל שימש למערכות המים לתחזוקת המגדלים והציוד. המגדלים הוזנו מבאר קרובה והם הזינו את המחנות בגרביטציה. על דופן המגדלים ניתן לראות מתקני ברזל שהחזיקו את צנורות המים. המגדלים עצמם נבנו על יסודות בטון שעובי חלקם החשוף הוא כמטר. בחזית מגדלי המים נראים בסיסים למשאבות מים שכנראה שימשו להזנת הבריכות.

==קישורים חיצוניים==

* ד"ר אבי ששון, [https://web.archive.org/web/20160308053851/http://siach-sade.macam.ac.il/siach/archive/3/index.asp?id=shimur סיפור מגדלי המים בבני עי"ש], באתר "שיח שדה" (כתב עת למקום סביבה ויהדות)
* [http://www.mapah.co.il/קצר-ולעניין/טיולים-ואתרים-מעניינים-בשפלת-החוף-הדר/מגדלי-המים-הבריטים-בני-עיש/ מגדלי המים הבריטים (בני עי"ש)], באתר "מפה"
* [https://www.youtube.com/watch?v=EZjR8sBSMyo מגדלי המים במושב בני עי"ש], באתר "יוטיוב"

==הערות שוליים==

קטגוריה:ישראל: מגדלי מים
קטגוריה:אתרי מורשת במחוז מרכז
קטגוריה:בסיסי הצבא הבריטי בארץ ישראל
קטגוריה:מחוז המרכז: מבנים לשימור
קטגוריה:בני עי"ש
אווז כחול-כנפיים

אווז כחול-כנפיים (שם מדעי: Cyanochen cyanoptera) הוא מין אווז קטן ויחידי בסוגו, החי בטבע אך ורק באזור הרמה האתיופית שבאתיופיה. 

אווז זה התגלה ב-1845 ונחשב לקרוב רחוק של ברווז צדפות ושל הטדורנה, אך מבדיקות מולקולריות נראה שמין זה והמין ברווז הארטלוב שייכים לקבוצה עתיקה של ברווזים ששונים משאר הברווזים.
== מאפיינים ==
זהו אווז קטן באורך של עד 70 ס"מ ובעל גוף אפור-חום עם ראש חיוור וצוואר ארוך, יחסית לברווז. המקור קטן מאוד ושחור וגם הרגליים שחורות. כפי שנרמז משמו, הכנפיים כחולות בחלקן החיצוני עם קצוות שחורים. הנוצות של ברווז זה עבות ומסועפות כדי לעזור להתמודד עם הקור שבאזור חיותו. הוא משמיע שריקות ולא מקרקר כמו אווזים.

אווז זה חי רק על הרמה האתיופית של אתיופיה. הוא מצוי במקווי מים, נהרות, ביצות וערבות שיחים או כרי דשא טרופיים או סובטרופיים. הוא מקנן באגמים הרריים בדשא. התטולה היא 6–7 ביצים. ניזון מצמחייה כמו דשא, פירות, זרעים, רכיכות וחרקים.

האווז מצוי בסכנת הכחדה עקב אובדן בית גידולו ההררי. על פי מחקר חדש הוא נחשב ליותר פגיע ממה שחשבו קודם לכן. מצב שימורו הנוכחי הוא "פגיע".

==קישורים חיצוניים==

== הערות שוליים ==

קטגוריה:טקסונים שתוארו בידי אדוארד ראפל
קטגוריה:ברווזים מצויים
קטגוריה:עופות יחידים בסוגם
קטגוריה:אתיופיה: מינים אנדמיים
קטגוריה:אתיופיה: עופות
קטגוריה:בעלי חיים שתוארו ב-1845
מרדכי זאב איטינגא

הרב מרדכי זאב (סג"ל) איטינגא (נקרא: אטינגר; ה'תקס"ד, 1804 – ב' בתמוז ה'תרכ"ג, 19 ביוני 1863) היה למדן גליציאני, מחבר ספרים פורה ו"נשיא ארץ ישראל" של כולל עסטרייך-גאליציא.

==ביוגרפיה==
נולד בלבוב לרב יצחק אהרן סג"ל איטינגא שהיה מחסידיו של החוזה מלובלין, ולאסתר בתו של רבי מרדכי זאב אורנשטיין אב"ד לבוב. התכתב בהלכה עם רבני דורו, בין השאר עם הרב ישראל הכהן רפפורט<ref>ראו שו"ת מהר"י הכהן ח"א אה"ע טז.</ref>. במשך שנים ארוכות למד עם קרוב משפחתו רבי יוסף שאול נתנזון שהיה בנו של בן-דודו וגם גיסו. מלימודם המשותף הדפיסו את הספר "מפרשי הים" על ספרו של דודם המשותף, רבי משה יהושע העשיל אורנשטיין, "הים התלמוד". ואת החיבור נר מערבי על התלמוד הירושלמי (הכולל את מסורת הש"ס, תורה אור ונר משפט עין מצווה) בדומה למלאכתם של רבי יהושע בועז ורבי ישעיה פיק ברלין בחיבורם הדומה על התלמוד הבבלי. בנוסף, כתב הרמ"ז איטינגא את הערות "גיליון הש"ס" על הירושלמי, בעוד גיסו כותב את "ציון ירושלים". כן הדפיסו בצוותא את הספרים "מאירת עיניים" על הלכות טרפות, ו"מגן גיבורים" על שולחן ערוך אורח חיים. ספר שו"ת שחיברו יחד בשם "שבת אחים" לא נדפס. מלבד ספרים אלו נדפס מכתביו גם שו"ת "מאמר מרדכי".

דרכם של שני הגיסים נפרדה לאחר הבחירות לרבנות לבוב בשנת ה'תרי"ז (1857), בה התמודדו זה מול זה. לאחר הבחירות סירב רמ"ז איטינגא לקבל משרה רבנית במקומות אחרים ונשאר ללמוד בבית המדרש שלו בלבוב. במשך שנים שימש כנשיא כולל עסטרייך-גאליציא, עד פטירתו בב' בתמוז ה'תרכ"ג, 19 ביוני 1863.

==קישורים חיצוניים==
* 
* 
* 
;כתביו
* 
* 
* 
* 
* 

==הערות שוליים==

קטגוריה:רבנים גליציאנים
קטגוריה:מחברי ספרי הלכה
קטגוריה:מחברי ספרות תורנית
קטגוריה:מחברי ספרי שו"ת
קטגוריה:משפחת אורנשטיין (לבוב)
קטגוריה:ילידי 1804
קטגוריה:נפטרים ב-1863
טנזין פאלמו

ביקור של טנזין פאלמו ב[[כנסיית הקבר ירושלים 2006]]
ג'טסונמה טנזין פאלמו (Jetsunma Tenzin Palmo) (נולדה 1943 בלונדון) היא נזירה בודהיסטית אנגלייה בשושלת דרופה של בית הספר קאג'יו מהבודהיזם הטיבטי. היא סופרת, מורה רוחנית ומייסדת של המנזר לנשים דוֹנגיוּ גַטְסַל הממוקם בהימאצ'ל פרדש.

==ביוגרפיה==
כשהייתה בת 20, בשנת 1964, עזבה את חייה בעיר הגדולה של לונדון, על מנת לממש את ייעודה בהודו. שם פגשה את המורה הרוחני שלה קמטרול רינפוצ'ה השמיני.
בשנת 1973 עברה חניכה מלאה בהודו, שהכשירה אותה להעביר חניכות לתלמידותיה הנזירות הצעירות, המגיעות כיום למנזר שהקימה.

היא חייתה בקהילתו של קמטרול רינפוצ'ה וניסתה להשתלב בתרגולים ובתפילות של הגברים, אך ללא הצלחה. כך הבחינה בהבדלים הניכרים ביחס של המסורת הטיבטית לגברים ולנשים. היא הייתה מזכירתו של המורה קמטרול רינפוצ'ה השמיני. כעבור שש שנים עזבה את המקום בתחושה שלא הצליחה לממש את הפוטנציאל הטמון בה. 

היא ידועה בעיקר כאחת מהיוגים המעטים ביותר, בעולם המערבי, אשר הוכשרו במזרח. נטייתה האישית הייתה לחיות בהתבודדות, ולכן בחרה בדרך זו, בהסכמתו והנחייתו של קמטרול רינפוצ'ה. כך חיה 12 שנים במדיטציה ובהתבודדות, במערה נידחת בהרי ההימלאיה, כל אותן השנים במדיטציה קפדנית של שלוש שעות שינה בלבד. ארוחת בוקר, שלוש שעות מדיטציה. ארוחת צהריים, שלוש שעות מדיטציה, וכך הלאה. כמו כן שתלה ירקות בקרבת מקום. גידלה את מזונה על ההרים וחוותה חוויות של סגירות, קור וסערות שלג. בסרט "מערה בשלג", היא מספרת על התקופה הזו של המדיטציה האינטנסיבית, כזמנים המאושרים ביותר בחייה. 

קמטרול רינפוצ'ה נפטר בשנת 1980. טרם מותו בגיל 48, ביקש ממנה להקים מנזר לתרגול ותפילה של נזירות. בשנת 1988 עזבה פאלמו את הודו ונסעה לאיטליה, בה שהתה שנים מספר ולימדה במרכזי דהרמה. עם שובה להודו, החלה במסע לאיסוף כספים, על מנת להקים את מנזר הנשים הבודהיסטיות הטיבטיות. בסרט "מערה בשלג" היא פוגשת את הדלאי למה (הנוכחי, טנזין גיאטסו) ומבקשת גם ממנו, לשנות את המסורת על מנת לקדם את תוכניתה זו.

ויקי מקנזי, שכתבה את הספר: "מערה בשלג", על טנזין פאלמה, מספרת כי מה שהניע את כתיבתו של הספר נובע מהצהרתה של טנזין פאלמו למגזין בודהיסטי, בו אמרה כי "יש לי נדר להגיע להארה, בצורתה הנקבית - ולא משנה כמה גלגולי חיים זה ייקח".

==הערות על הספר מערה בשלג==
בעז עמיחי על טנזין פאלמו:
"בעולם חיים כיום לא מעט תלמידי בודהיזם מערביים שהפכו לנזירים במסורת הבודהיזם הטיבטי. ג'טסונמה טנזין פאלמו בולטת ביניהם בייחודה. לא רק שהיא אחת הנזירות הוותיקות ביותר, אלא שהיא הצליחה לעשות מה שמתרגלים מערביים רבים שאפו אליו, אך לא הצליחו לממש. היא הקדישה שנים רבות וארוכות ללימוד ותרגול וחיה באורח חיים נזירי פשוט ומסורתי... מאז סיימה את תקופת פרישותה במערה בילתה ג'טסונמה טנזין פאלמו את מרבית זמנה בקידום הפרויקט החשוב של מנזר הנזירות. לשם כך פינתה חלק מזמנה בתקופה מסוימת להוראה, ששולבה עם מסעות גיוס כספים ותמיכה. ברגע שפחת הצורך בכך, הודיעה מיד כי תפסיק את מסעותיה, והיא מבלה את ימיה יחד עם נזירותיה בצפון הודו, מנצחת על עבודת הבניין והתנהלות המנזר.

==ספר חדש מפרי עטה==
"טיפוח הפוטנציאל האנושי" (שש השלמויות) - מאת ג'טסונמה טנזין פאלמו. זהו ספר חדש בהוצאת ידידי הדהרמה: (מבט רחב על האימון הבודהיסטי מעבר לישיבה על הכרית). הספר מכיל תרגום הקורס שנתנה ג'טסונמה טנזין פאלמו בישראל בשנת 2006.

== קישורים חיצוניים ==

* 
* 

==הערות שוליים==

קטגוריה:בודהיזם טיבטי
קטגוריה:מורים רוחניים
קטגוריה:הודו: דת ופילוסופיה
קטגוריה:נשים בריטיות
קטגוריה:נזירות בודהיסטיות
קטגוריה:בריטיות שנולדו ב-1943
קטגוריה:בריטים שנולדו ב-1943
גביע המדינה בכדורגל 1957/1958

גביע המדינה בכדורגל 1957/1958 הייתה התחרות ה-22 מאז היווסדה וה-6 לאחר קום מדינת ישראל. המשחקים החלו ב-12 באוקטובר 1957 והסתיימו ב-30 בספטמבר 1958. 

לראשונה, הצליחה קבוצה שלא שיחקה בליגה העליונה (שמשון תל אביב), להגיע לשלב חצי הגמר.

במשחק הגמר ניצחה מכבי תל אביב ובכך זכתה בגביע בפעם התשיעית (ובפעם השלישית לאחר הקמת מדינת ישראל), תוך השגת דאבל שלישי בתולדות המועדון.

==התוצאות==
===השלבים המוקדמים===
בשלב הראשון השתתפו קבוצות של ליגה ג' וליגה ב'. בהמשך התחרות הצטרפו קבוצות מהליגות הגבוהות. משחק רבע הגמר בין מכבי תל אביב לבין הפועל פתח תקווה הופסק בדקה ה-44. ערעור של הפועל על החלטת השופט לא התקבל אך דחה המשך התחרות.

===שלבי הגמר===

הערות:
* הקבוצה שאירחה את המשחק במגרשה הביתי צוינה כראשונה בכל זוג.
* מסמן קבוצות ששיחקו בליגות המשנה.

==משחק הגמר==

קטגוריה:עונות בגביע המדינה בכדורגל
קטגוריה:1957 בישראל: כדורגל
קטגוריה:תחרויות כדורגל ב-1957
קטגוריה:1958 בישראל: כדורגל
קטגוריה:תחרויות כדורגל ב-1958
בניין המשרד הארצישראלי

בניין המשרד הארצישראלי היה מבנה שהוקם בשנת 1908 ושכן ברחוב רזיאל 17 ביפו. מטרתו הייתה לימוד וניתוח מצבה של ארץ ישראל מבחינה פיזית ואנושית ומתן המלצות לרכישת קרקע ודרכי התיישבות. אלכסנדר הוואדר, סוחר שהיה בעל הבניין, הוריש את נכסיו ובכללם את המבנה לידי הכנסייה המרונית. המועצה לשימור אתרים טענה כי הכנסייה זנחה את המבנה והחליטה להרסו ולבנות במקומו בית מגורים המשולב עם קומת מסחר תחתונה. כיום המבנה מוזנח ונטוש.

== ראו גם ==
* המשרד הארצישראלי

==קישורים חיצוניים==

קטגוריה:תל אביב-יפו: מבנים
ארמיית ההלם הראשונה

ארמיית ההלם הראשונה (ברוסית: ударная армия я-1) הייתה ארמייה של הצבא האדום שלחמה במסגרת מלחמת העולם השנייה.
==היסטוריה==
ארמיית ההלם הראשונה, נוצרה בנובמבר 1941 בפיקודו של וסילי קוזנצוב. היא לקחה חלק בקרב על מוסקבה, ולאחר מכן השתתפה בהעברת האספקה לכוחות הנצורים בעיר סטריה רוסה. ב-7 בינואר 1942, לקחה חלק במבצע דמיאנסק. במהלך השנים הבאות לקחה הארמייה חלק במספר גדול של קרבות ביניהם מבצע לנינגרד-נובגורוד ומבצע פסקוב-אוסטרוב. הארמייה לחמה במסגרת שחרור המדינות הבלטיות ובמיוחד לטביה ובלארוס. הארמייה הייתה חלק מהכוח שלכד את קבוצת ארמיות קורלנד הגרמנית בחצי האי קורלנד עד סיום המלחמה.

==מפקדים==
* וסילי קוזנצוב (נובמבר 1941 - מאי 1942)
* ולדימיר רומנובסקי (מאי 1942 - נובמבר 1942)
* וסילי מורוזוב (נובמבר 1942 - פברואר 1943)
* גנדי קורוטוב (פברואר 1943 - מרץ 1944)
* ניקאנדר צ'יביסוב (מרץ 1944 - מאי 1944)
* ניקנור זאכאוואטאב (מאי 1944 - פברואר 1945)
* ולדימיר רזובב (פברואר 1945 - ספטמבר 1945)

==קישורים חיצוניים==
* [https://web.archive.org/web/20161212181852/http://bdsa.ru/ударные-армии/2775-1-1275 ארמיית ההלם הראשונה] 
* [http://www.teatrskazka.com/Raznoe/OperSvodkiArmij/ZAMO-1UA_OS.html ארמיית ההלם הראשונה] 

==הערות שוליים==

1
1
אליפות אירופה בכדורגל נשים 1995

אליפות אירופה בכדורגל נשים 1995, הידועה גם בשם יורו הנשים 1995, היא אליפות אירופה בכדורגל נשים השישית שארגנה אופ"א. הטורניר נערך בארבע המדינות שהעפילו אליו (אנגליה, גרמניה, נורווגיה ושוודיה) ונפרס על פני מספר חודשים. 29 נבחרות השתתפו בשני סיבובי המוקדמות שהחלו באוגוסט 1993 והסתיימו באוקטובר 1994.

במשחק הגמר שנערך בקייזרסלאוטרן, נפגשו נבחרות גרמניה ושוודיה, כאשר לשתיהן היה זה גמר שלישי בתולדותיהן. בסיום המשחק, ניצחה גרמניה את השוודיות 2–3 משערים של מארן מיינרט, בירגיט פרינץ ובטינה ויגמן, וזכתה בתואר. פרינץ, שכבשה שער אחד בגמר, זכתה בפרס השחקנית המצטיינת של הטורניר, ואילו החלוצה השוודית, לנה וידקול, סיימה כמלכת השערים של הטורניר עם שלושה כיבושים (כולם במשחק אחד נגד נורווגיה בחצי הגמר).

==שלב הנוק-אאוט==
===חצי הגמר===
====סיבוב ראשון====

====סיבוב שני====

גרמניה ניצחה 2–6 בסיכום המשחקים.

שוודיה ניצחה 5–7 בסיכום המשחקים.

===הגמר===

==קישורים חיצוניים==
* [http://www.uefa.com/womenseuro/season=1995/index.html האתר הרשמי של אליפות אירופה 1995]

קטגוריה:אליפויות אירופה בכדורגל נשים
קטגוריה:תחרויות כדורגל ב-1995
קטגוריה:אנגליה: תחרויות כדורגל
קטגוריה:תחרויות כדורגל בגרמניה
קטגוריה:תחרויות כדורגל בשוודיה
קטגוריה:תחרויות כדורגל בנורווגיה
מרדכי זאב אורנשטיין (הנכד)

הרב מרדכי זאב אורנשטיין (לבוב ה'תקמ"ט, 1789 - י"ז בחשוון ה'תקצ"ז, 28 באוקטובר 1836) היה רב ולמדן גליציאני.

==ביוגרפיה==
נולד בלבוב לרב יעקב משולם אורנשטיין, רבה של העיר ומגדולי פוסקי גליציה. הוא למד ספרות תלמודית ורבנית וגילה בה בקיאות רחבה והבנה מעמיקה בגיל צעיר מאוד. שמו התפרסם בכל רחבי גליציה כגאון, ותשובות הלכתיות שכתב הודפסו בספרו החשוב של אביו "ישועות יעקב".

רמ"ז אורנשטיין נחשב לגדול בכוחו התורני אפילו מאביו. הוא היה מתנגד חריף לחסידות וזלזל בגדולי התנועה, מסופר כי גער ברבי ישראל פרידמן מרוז'ין כשהצית את מקטרתו בעת שיחה עם אביו ה"ישועות יעקב" בביקורו אצלו בלבוב. בשל התנגדותו והערותיו היו שראו בו זחוח דעת, הוא דחה הצעות רבות למשרות רבניות, וכשקיבל לבסוף את הצעת הרבנות בפשמישל, העיר השלישית בגודלה בגליציה, קיבל את ההצעה והתמנה כרבה של העיר. בטרם הספיק לשאת בפועל בתפקידו החדש, נפטר בפתאומיות בחיי אביו ב י"ז בחשוון ה'תקצ"ז, 28 באוקטובר 1836.

הוא היה עשיר, ובנו שירש אותו, הרב צבי הירש אורנשטיין הדפיס בכספו את ספרי "ישועות יעקב" של סבו וצירף להם הערות והשגות משל אביו ומשלו.

על מצבת קבורתו נחקק האקרוסטיכון:

==לקריאה נוספת==
* דוד אסף, דרך המלכות, עמ' 156-154

==קישורים חיצוניים==
* 
* 

קטגוריה:רבנים גליציאנים
קטגוריה:משפחת אורנשטיין (לבוב)
Brothers in Arms (2008)

Brothers in Arms הוא משחק משחק ירי בגוף שלישי שפותח והוצא לאור על ידי Gameloft לטלפונים הסלולרים עם טכנולוגיית ה-N-Gage. המשחק הוא חלק מסדרת המשחקים Brothers in Arms.

== קישורים חיצוניים ==
*[http://www.1up.com/do/gameOverview?cId=3157831 1Up Brothers in Arms (N-Gage 2.0) profile] 
*[https://web.archive.org/web/20100701224923/http://www.n-gage.com/ngi/ngage/web/g0/en/showroom/gamedetail.269.GameDetail.html דף המשחק באתר N-Gage.com] 

קטגוריה:Brothers in Arms
קטגוריה:משחקי רשת מרובי-משתתפים
קטגוריה:משחקי וידאו משנת 2008
קטגוריה:משחקי יריות ממוחשבים (גוף שלישי)
קטגוריה:משחקי וידאו שפותחו בצרפת
גביע המדינה בכדורגל 1958/1959

גביע המדינה בכדורגל 1958/1959 הייתה התחרות ה-22 מאז היווסדה וה-7 לאחר קום מדינת ישראל. המשחקים החלו ב-6 בדצמבר 1958 והסתיימו ב-19 בנובמבר 1959. 

במשחק הגמר הובילה מכבי תל אביב 0:4, אך בסיום המשחק ספגה שלושה שערים וכמעט איבדה את יתרונה. בסופו של דבר היא ניצחה וזכתה בגביע בפעם העשירית ובפעם השנייה ברציפות.

==תוצאות==
===השלבים המוקדמים===
בשלב הראשון השתתפו קבוצות של ליגה ג' וליגה ב'. בהמשך לתחרות הצטרפו קבוצות מהליגות הגבוהות. 

===שלבי הגמר===

הערות:
* הקבוצה שאירחה את המשחק במגרשה הביתי צוינה כראשונה בכל זוג.
* מסמן קבוצות ששיחקו בליגות המשנה.

==משחק הגמר==

==קישורים חיצוניים==
* [https://www.maccabipedia.co.il/משחק:07-06-1994_הפועל_תל_אביב_נגד_מכבי_תל_אביב_-_גביע_המדינה כתבה על משחק הגמר] באתר מכבי-פדיה
* [https://hpt.co.il/?ShowGame=1702 כתבה על משחק הגמר] באתר ההיסטוריה של הפועל פתח תקווה

קטגוריה:עונות בגביע המדינה בכדורגל
קטגוריה:1958 בישראל: כדורגל
קטגוריה:תחרויות כדורגל ב-1958
קטגוריה:1959 בישראל: כדורגל
קטגוריה:תחרויות כדורגל ב-1959
אאורטוגרפיה

אאורטוגרפיה (Aortography)
אָאוֹרְטוֹגְרַפְיָה (צִלּוּם אֲבִי הָעוֹרְקִים, aortography) היא בדיקת דימות רפואי התערבותית פולשנית שבה מבוצע צנתור של אבי העורקים תוך הזרקת חומר ניגוד ושיקוף רנטגני.

בעבר הייתה אאורטוגרפיה מדד הזהב לאבחנה של בתירת אבי העורקים, עם רגישות של 88% וסגוליות של 94%. לצורך כך היה מוחדר הצנתר דרך עורק הירך מצד ימין, מאחר שבתירות המערבות את עורקי הירך הן בשני שלישים מהמקרים משמאל. האבחנה בשיטה זו מתבצעת על ידי הדגמה של חפי הגלימה הפנימית וזרימת חומר ניגוד הן בנהור האמיתי והן בנהור המדומה.

היתרון של אאורטוגרפיה באבחנה של בתירת אבי העורקים הוא ביכולתה להדגים את מידת התפשטות הבתירה ואת מידת המעורבות של העורקים המסתעפים. כמו כן, היא יכולה לאבחן את אחד הסיבוכים של בתירת אבי העורקים – אי-ספיקת מסתם אבי העורקים.

מנגד, אאורטוגרפיה היא בדיקה פולשנית החושפת את הנבדק לחומר ניגוד יודי, אשר עלול להזיק לכליות באנשים עם תפקוד כלייתי נמוך ואשר עלולה להתפתח אליו אלרגיה.

כיום הבדיקות שמשמשות לאבחנה של בתירת אבי העורקים הן אקוקרדיוגרפיה דרך הוושט וטומוגרפיה ממוחשבת (CT), שלהן רגישות גבוהה. אקוקרדיוגרפיה דרך הוושט מועדפת במיוחד במצבי חירום בשל זמינותה הגבוהה.

==קישורים חיצוניים==

קטגוריה:דימות רפואי
קטגוריה:עורקים
Brothers in Arms: Art of War

Brothers in Arms: Art of War הוא משחק Shoot 'em up שפותח והוצא לאור על ידי Gameloft לטלפונים הסלולרים. המשחק הוא חלק מסדרת המשחקים Brothers in Arms.

Art of War כולל 13 משימות ב-3 קמפיינגים, אחת מהן היא משימה על מבצע מרקט גארדן. המשחק כולל משימות צניחה, מטוסים, טנקים וספינות.

== ראו גם ==
*Brothers in Arms (סדרת משחקים)

== קישורים חיצוניים ==
*[http://www.gameloft.com/ אתר החברה Gameloft] 
*[https://www.webcitation.org/667byQgSe?url=http://www.gameloft.com/mobile-games/brothers-in-arms-art-of-war/ דף המשחק באתר N-Gage.com] 

קטגוריה:Brothers in Arms
קטגוריה:משחקי וידאו משנת 2008
קטגוריה:משחקי Shoot 'em up
קטגוריה:משחקי וידאו שפותחו בצרפת
Brothers in Arms: Double Time

Brothers in Arms: Double Time הוא משחק ירי בגוף ראשון שפותח על ידי Gearbox Software והוצא לאור על ידי Ubisoft לפלטפורמת ה-Wii ובשנת 2010 גם ל-OS X.

משחק זה הוא אוסף של שני משחקי Brothers in Arms הראשונים Brothers in Arms: Road to Hill 30 ו-Brothers in Arms: Earned in Blood שפותחו על ידי Gearbox Software והופצו על ידי Ubisoft. הוא מכיל בשלב 31 את המערכה בנורמנדי.

בתאריך ה-23 במרץ 2010 Feral Interactive הודיעו על גרסת OS X של המשחק Brothers in Arms: Double Time, שהוא שוחרר בתאריך ה-16 באפריל 2010.

== ביקורות ==
המשחק לא קיבל ביקורות כל כך טובות, הוא קיבל ציון של 46.47% מ-GameRankings ו-45/100 מ-Metacritic.

{| class="wikitable"
|-
! האתר !! הציון
|-
| GameRankings || 46.47%
|-
| Metacritic || 45/100
|-
! האתר !! הציון
|-
| Eurogamer || 5/10
|-
| Game Informer || 5/10
|-
| GameSpot || 4.5/10
|-
| GameZone || 3.9/10
|-
| IGN || 3/10
|-
| Nintendo Power || 7/10
|-
| ONM || 69%
|-
| PALGN || 3/10
|}

== קישורים חיצוניים ==
*[http://brothersinarmsgame.uk.ubi.com/doubletime/ דף המשחק] 
*[http://www.feralinteractive.com/game/doubletime/ Feral Interactive : Brothers in Arms: Double Time] 
*[https://www.mobygames.com/game/brothers-in-arms-double-time המשחק ב-MobyGames] 

קטגוריה:Brothers in Arms
קטגוריה:משחקי יריות ממוחשבים (גוף ראשון)
קטגוריה:משחקי רשת
קטגוריה:משחקי וידאו משנת 2008
קטגוריה:משחקי Wii
קווין פולאנד

קווין פולאנד (בגרמנית: Kevin Volland, נולד ב-30 ביולי 1992 במרקטאוברדורף שבגרמניה) הוא כדורגלן גרמני המשחק בעמדת החלוץ באוניון ברלין ובנבחרת גרמניה.

==קריירת מועדונים==
===מינכן 1860===
פולאנד החל לשחק בקבוצת הנוער של מינכן 1860 בשנת 2007, כאשר היה בן 15. כעבור ארבע שנים החל לשחק בקבוצה הבוגרת. את הופעת הבכורה בקבוצה הבוגרת של מינכן 1860, ששיחקה אז בליגת הבונדסליגה השנייה, ערך בספטמבר 2010 במשחק ליגה מול אאוגסבורג, ועד לפגרת החורף של עונת 2010/11 צבר שש הופעות נוספות, ובשנה זו זכה במדליית ארד במסגרת פרס מדליית פריץ ואלטר המוענקת מדי שנה לכדורגלנים צעירים. פולאנד הרשים מאוד באותה תקופה במינכן 1860, והבקיע 20 שערים ב-57 הופעות ליגה בתקופתו בקבוצה. בקיץ 2012 עבר פולאנד להופנהיים.

===הופנהיים===
פולאנד החל לשחק בהופנהיים בעונת 2012/13. את שערו הראשון בקבוצה במסגרת הבונדסליגה הבקיע בניצחון 2–3 על שאלקה 04 בנובמבר 2012. פולאנד הבקיע בעונתו הראשונה בהופנהיים שישה שערי ליגה, אך הקבוצה ניצלה מירידה במחזור האחרון על חודה של נקודה לאחר שהשיגה שלושה ניצחונות רצופים בשלושת מחזורי הסיום, והבטיחה מקום במבחני הירידה והעלייה לבונדסליגה, בו ניצחה את קייזרסלאוטרן. שתי העונות הבאות של פולאנד בהופנהיים היו טובות הרבה יותר. בעונת 2013/14 הבקיע פולאנד 11 שערי ליגה והיה חלק מההתקפה השלישית בטיבה בליגה, שהבקיעה 72 שערים, כאשר רק באיירן מינכן ובורוסיה דורטמונד הבקיעו יותר. בעונת 2014/15 הבקיע פולאנד 8 שערי ליגה, כשהוא נהנה בתקופה זו משיתוף פעולה התקפי עם אנתוני מודסט ורוברטו פירמינו. שני האחרונים עזבו את הקבוצה בקיץ 2015, ופולאנד נשאר בחוד של הופנהיים בעונת 2015/16, וצוותו אליו קווין קוראני ואדוארדו ורגאס.

===באייר לברקוזן===
ב-20 במאי 2016 חתם בבאייר לברקוזן על חוזה לחמש שנים תמורת 18 מיליון אירו ששולמו להופנהיים. את שערו הראשון בקבוצה הבקיע בהפסד המפתיע לשפורטפרוינדה לוטה מהליגה הגרמנית השלישית במסגרת הגביע הגרמני, במשחק שהסתיים בתוצאה 2-2 והוכרע בפנדלים.

===מונקו===
ב-2 בספטמבר 2020 חתם במונקו לארבע שנים.

===אוניון ברלין===
ב-17 באוגוסט 2023 חתם באוניון ברלין לשלוש שנים.

==קריירה בינלאומית==
פולאנד שיחק בכל נבחרות גרמניה הצעירות, וייצג את גרמניה באליפות אירופה בכדורגל עד גיל 21 שנערכה בשנת 2015 בצ'כיה. פולאנד הבקיע בטורניר זה צמד נגד נבחרת דנמרק הצעירה, שהספיק לו כדי לזכות בנעל הכסף ולהיכנס לנבחרת מצטייני הטורניר, על אף שנבחרת גרמניה הצעירה הושפלה בחצי הגמר של הטורניר בתוצאה 0–5 מול נבחרת פורטוגל הצעירה.

במאי 2014 ערך פולאנד את הופעת הבכורה במדי נבחרת גרמניה הבוגרת, במשחק הכנה למונדיאל 2014 מול נבחרת פולין. עם זאת, פולאנד נופה מהסגל הסופי למונדיאל.

בנובמבר 2016 הבקיע פולאנד את שער הבכורה שלו במדי נבחרת גרמניה, בניצחון 0–8 על נבחרת סן מרינו במסגרת מוקדמות מונדיאל 2018. ובמאי 2021 זומן לסגל הנבחרת לקראת משחקי יורו 2020.

==תארים==
===תארים אישיים===
* אליפות אירופה בכדורגל עד גיל 21 - 2015: נעל הכסף.
* אליפות אירופה בכדורגל עד גיל 21 - 2015: נבחרת הטורניר.
* מדליית ארד במסגרת פרס מדליית פריץ ואלטר: 2011

==קישורים חיצוניים==

קטגוריה:כדורגלנים גרמנים
קטגוריה:חלוצי כדורגל גרמנים
קטגוריה:כדורגלני מינכן 1860
קטגוריה:כדורגלני הופנהיים
קטגוריה:כדורגלני באייר לברקוזן
קטגוריה:כדורגלני מונקו
קטגוריה:כדורגלני אוניון ברלין
קטגוריה:כדורגלני נבחרת גרמניה
קטגוריה:כדורגלני יורו 2020
קטגוריה:ספורטאים זרים בצרפת
קטגוריה:גרמנים שנולדו ב-1992
מרסלו רבלו דה סוזה

מרסלו רבלו דה סוזה (בפורטוגזית: Marcelo Rebelo de Sousa; נולד ב-12 בדצמבר 1948) הוא פוליטיקאי, משפטן, פרשן פוליטי ועיתונאי פורטוגזי המכהן כנשיא פורטוגל.

==ביוגרפיה==
רבלו דה סוזה נולד בליסבון, בנם של בלטזאר ומריה. אביו כיהן כשר בממשלת פורטוגל וכמושל מוזמביק. הוא סיים תואר ראשון במשפטים באוניברסיטת ליסבון והוסמך כעורך דין ב-1971. הוא עבד כעורך דין וכעיתונאי. היה מראשוני העיתונאיים בעיתון "Expresso" שייסד אביו ושימש מנהל העיתון. ב-1983 ייסד את העיתון סֶמַנָאריוּ "Semanário". הוא סיים דוקטורט במשפטים מאוניברסיטת ליסבון ב-1984, שימש מרצה באוניברסיטה וב-1992 מונה לפרופסור בבית הספר למשפטים של האוניברסיטה. הוא כיהן כנשיא המכון לשיתוף פעולה משפטי עד 1995. בתחילת העשור הראשון של המאה ה-21 שימש פרשן פוליטי בערוצי טלוויזיה ונודע בכינוי "פרופסור סוזה".

את דרכו הפוליטית החל כחבר המפלגה הסוציאל-דמוקרטית, ב-1975 נבחר לפרלמנט הפורטוגלי וכיהן כסגן יו"ר הפרלמנט. ב-1979 נבחר לנשיא האספה המחוזית של קסקאיס. ב-1981 מונה לשר בממשלתו של פרנסישקו פינטו בלסמאו וכיהן בתפקיד במשך כשנתיים. ב-1989 התמודד ללא הצלחה לראשות עיריית ליסבון, הוא כיהן כחבר מועצת העיר ומנהיג האופוזיציה במועצה מינואר 1990 עד דצמבר 1993.

ב-1996 נבחר למנהיג המפלגה הסוציאל-דמוקרטית אך פרש מראשות המפלגה לפני הבחירות הכלליות ב-1999. בתקופת כהונתו הוביל את המפלגה לחבירה למפלגת העם האירופית, כיהן כסגן הנשיא שלה ונציג בפרלמנט האירופי. מינואר 2000 עד אוקטובר 2001 ומאפריל 2006 כיהן כחבר במועצה המייעצת לנשיא פורטוגל. באוקטובר 2015 הודיע על כוונתו להתמודד בבחירות לנשיאות פורטוגל. בבחירות שנערכו בינואר 2016 זכה בלמעלה מ-52% מהקולות בסיבוב הראשון ונבחר לנשיא. הוא הושבע לתפקידו ב-9 במרץ. בינואר 2021 נבחר לתקופת כהונה נוספת ברוב של כ-61%.

רבלו דה סוזה גרוש ואב לשניים.

אירוע יום השואה הבינלאומי של [[שגרירות ישראל בליסבון יחד עם שגרירות גרמניה בפורטוגל. בתמונה נשיא פורטוגל מרסלו רבלו דה סוזה, שגריר ישראל דור שפירא, שר החוץ, שר החינוך וראש עיריית ליסבון]]

==קישורים חיצוניים==

* [http://www.icjp.pt/corpo-docente/docente/2112 מרסלו רבלו דה סוזה], באתר המכון למשפטים ומדע המדינה של אוניברסיטת ליסבון
* [https://www.facebook.com/MRSaPR/timeline עמוד הפייסבוק]

קטגוריה:נשיאי פורטוגל
קטגוריה:עיתונאים פורטוגזים
קטגוריה:חברי הפרלמנט האירופי מטעם פורטוגל
קטגוריה:משפטנים פורטוגזים
קטגוריה:פרשנים פוליטיים
קטגוריה:שרי ממשלה
קטגוריה:אבירי מסדר העיט הלבן
קטגוריה:מקבלי אות לגיון הכבוד
קטגוריה:ילידי 1948
נטליה אנטיוך

נטליה ניקולאייבנה אנטיוך (ברוסית: Наталья Николаевна Антюх; נולדה ב-26 ביוני 1981) היא אתלטית רוסיה. היא האלופה האולימפית (לונדון 2012) ואלופת אירופה בריצת 400 מטר משוכות (ברצלונה 2010), בעלת שתי מדליות זהב מאליפות העולם בריצת שליחות 4x400 מטר (הלסינקי 2005 ומוסקבה 2013) ואלופת אירופה באולם בריצת 400 מטר (וינה 2002).

== ביוגרפיה ==
אנטיוך נולדה בסנקט פטרבורג.

באולימפיאדת אתונה (2004) זכתה אנטיוך בשתי מדליות, כסף וארד. מדליית כסף, בריצת שליחות 4x400 מטר בתוצאה של 3:20.16 דקות, אחרי ארצות הברית (3:19.01 דקות) ולפני ג'מייקה (3:22.00 דקות) ומדליית ארד, בריצת 400 מטר בתוצאה של 49.89 שניות, אחרי טוניק ויליאמס-דרלינג מבהאמה (49.41 שניות) ואנה גווארה ממקסיקו (49.56 שניות).

===מדליית זהב באליפות העולם===
באליפות העולם שנערכה בהלסינקי, פינלנד בשנת 2005 זכתה אנטיוך במדליית זהב בריצת שליחות 4x400 מטר בתוצאה של 3:20.95 דקות, לפני ג'מייקה (3:23.29 דקות) ובריטניה (3:24.44 דקות).

באליפות העולם שנערכה בברלין, גרמניה בשנת 2009 זכתה אנטיוך במדליית ארד, בריצת שליחות 4x400 מטר, לאחר שהשתתפה בשלב המוקדמות.

=== אלופת אירופה===
באליפות אירופה שנערכה בברצלונה, ספרד, בשנת 2010 זכתה אנטיוך במדליית זהב בריצת 400 מטר משוכות בשיא אליפות חדש של 52.92 שניות, לפני וניה סטמבולובה מבולגריה שקבעה שיא לאומי חדש של 53.82 שניות ופרי שייקס-דרייטון מבריטניה (54.18 שניות).

באליפות העולם שנערכה בטגו, קוריאה הדרומית בשנת 2011 זכתה אנטיוך בשתי מדליות ארד, בריצת 400 מטר משוכות בתוצאה של 53.85 שניות, אחרי לשינדה דמוס מארצות הברית (52.47 שניות) ומליין ווקר מג'מייקה (52.73 שניות) ובריצת שליחות 4x400 מטר בתוצאה של 3:19.36 דקות, אחרי ארצות הברית (3:18.09 דקות) וג'מייקה (3:18.71 דקות).

=== אלופה אולימפית===
באולימפיאדת לונדון (2012) זכתה אנטיוך בשתי מדליות, זהב וכסף. מדליית זהב, בריצת 400 מטר משוכות בתוצאה של 52.70 שניות, לפני לשינדה דמוס (52.77 שניות) וזוזנה הינובה מצ'כיה (53.38 שניות). בריצת שליחות 4x400 מטר סיימה הנבחרת הרוסית בתוצאה של 3:20.23 דקות, אחרי ארצות הברית (3:16.87 דקות) ולפני ג'מייקה (3:20.95 דקות), אך נספלה בשלב מאוחר יותר לאחר הרשעה של שתיים מהרצות באימרוץ.

באליפות העולם שנערכה במוסקבה, רוסיה בשנת 2013 זכתה אנטיוך במדליית זהב, בריצת שליחות 4x400 מטר, לאחר שהשתתפה בשלב המוקדמות. נוסף לכך, היא סיימה במקום 13 בריצת 400 מטר משוכות בתוצאה של 55.55 שניות.

== שיאים אישיים ==
===אצטדיון===
* ריצת 200 מטר: 22.75 שניות (2012)
* ריצת 400 מטר: 49.85 שניות (2004)
* ריצת 400 מטר משוכות: 52.70 שניות (2012)

== ראו גם ==
* 

== קישורים חיצוניים ==

קטגוריה:אלופות עולם באתלטיקה
קטגוריה:אתלטיות באולימפיאדת לונדון (2012)
קטגוריה:אתלטיות באולימפיאדת אתונה (2004)
קטגוריה:אלופות אולימפיות רוסיות: אתלטיקה
קטגוריה:זוכות מדליית ארד אולימפית רוסיות: אתלטיקה
קטגוריה:אלופות אולימפיות: ריצת 400 מטרים משוכות
קטגוריה:מקבלי עיטור הידידות (רוסיה)
קטגוריה:רוסיות שנולדו ב-1981
קטגוריה:רוסים שנולדו ב-1981
גאליס - מתחילים מחדש

גאליס - מתחילים מחדש הוא ספרה של הסופרת סמדר שיר המבוסס על הסדרה "גאליס".

==עלילה==

== דמויות ==
===דמויות ראשיות===
* רונה דיין- אחותה החורגת של יולי, אביה מוטי דיין, הולכת לבית ספר מוזיקה ותיאטרון, מתחברת ליאנה הסטודנטית מאמסטרדם, הופכת לחברתו של איתן ויולי מסננת אותה ואבא שלה לא עונה לה כל הזמן.
* יולי סער- אחותה החורגת של רונה, מגונדרת, חברתו של ליעם שנעלם ולא עונה בכל פעם שהיא מתקשרת אליו, מתגעגעת לחבריה מגאליס ומסננת את רונה.
* יאנה- חברתה הטובה של רונה.
* איתן- החבר של רונה.

===דמויות משניות===
* מיסטר גף ריצ'רדסון- המורה בבית הספר, נותן יחס לתלמידיו גם אחרי סיום יום לימודים לא כמו כל המורים.
* ליעם בן בסט- מסופר כי ליעם לא שמר קשר עם יולי כל החופש, נמצא במקסיקו אצל יונתן ודני, נמצא בכלא המקסיקני.

== ספרים קודמים ==
# גאליס - הקיץ של רונה ודורי
#גאליס - הכוכבים של יולי
#גאליס - ליעם הולך בעקבות הלב
#גאליס - יונתן ודני במבצע מקסיקני

את כל הספרים כתבה סמדר שיר.

קטגוריה:גאליס
קטגוריה:ספרי ילדים ונוער בעברית
קטגוריה:סמדר שיר
קטגוריה:ספרי 2015
קטגוריה:זוכי טקס נבחרי הילדים: ספרים
קטגוריה:ספרי ידיעות ספרים
אוריאלה וייט

אוֹריאלה וייט (6 בדצמבר 1949 – 2 ביוני 1994) הייתה שחקנית ורקדנית ישראלית.

== ביוגרפיה ==
וייט גדלה בחיפה מגיל 13, שם סיימה את תיכון עירוני ה'. אביה אמנון היה רוקח. בילדותה למדה בלט קלאסי.

היא למדה משחק בסטודיו למשחק ניסן נתיב בתל אביב, בעלת תואר ראשון בספרות מאוניברסיטת תל אביב.

ב-1979 נסעה לפריז ולמדה פנטומימה ותנועה אצל ז'אק לקוק ואטיין דקרו. הייתה נשואה לאזרח בריטי לתקופה קצרה, לאחר מכן לאדריכל חיפאי, כתבה בעיתונים שונים וילדה את בתה היחידה.

וייט נפטרה ממחלת הסרטן ב-2 ביוני 1994.

== משחק ==
וייט שיחקה בהצגות אחדות בתיאטרון הקאמרי ("כרגע לא פנוי"), רקדה בלהקת המחול של אושרה אלקיים ובלהקת ענבל.

===קולנוע===
* הצד השני - 1972
* שוד הטלפונים הגדול - צילה, 1972
* סרט וארוחת בוקר - 1977
* מיליונר בצרות - תפקיד נשי ראשי, גילה פרסמן, 1978
* סופו של מילטון לוי - 1981
* ספיחס - תפקיד סמלת בשרשרת החיול, איתה מנסים להתחיל מומו ויודלה, 1982
* שלגיה - 1987 בהפקת קנון גרופ.

===טלוויזיה===
* מקום אחר
* אגדות לוד
* בראשית
* מי ורדים מפורט סעיד
* מה פתאום

== קישורים חיצוניים ==

* 
* 

== הערות שוליים ==

קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:בוגרי אוניברסיטת תל אביב
קטגוריה:בוגרות אוניברסיטת תל אביב
קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:רקדניות ישראליות
קטגוריה:בוגרי תיכון עירוני ה' (חיפה)
קטגוריה:ישראליות שנולדו ב-1949
קטגוריה:ישראלים שנולדו ב-1949
קטגוריה:ישראליות שנפטרו ב-1993
קטגוריה:ישראלים שנפטרו ב-1993
אגם בורגס

אגם בורגס הוא אגם טבעי הנמצא ממערב לבורגס, ונשפך לים השחור בתחומי העיר. אגם בורגס הוא האגם הטבעי הגדול ביותר בבולגריה, בעל שטח של 27.6 קמ"ר. מימי האגם הם מים מליחים, בעלי מליחות של 4%-11%. באגם קיימת פאונה מגוונת, ונמנים בה 23 מיני דגים, 60 מיני חסרי חוליות, ו-254 מיני ציפורים.

בעבר, האגם שימש כמרכז חשוב לתעשיית הדיג, אך בעקבות הקמת המפעלים הפטרוכימיים בעיר והזיהום שהם גורמים לאגם, ירדה קרנו של האגם בתחום זה, ובכלל, הדגה נפגעה. עם זאת, בשנים האחרונות חלה ירידה ברמות הזיהום, ומיני דגים שהייתה סברה כי נכחדו מן האגם, נצפים בו שוב.

==קישורים חיצוניים==

קטגוריה:בולגריה: גאוגרפיה
בורגס
אגם מנדרנסקו

אגם מַנְדְרֶנְסְקוֹ (בבולגרית: Мандренско езеро) הוא מאגר מים, הדרומי ביותר מבין אגמי בורגס, והגדול ביותר מביניהם, עם שטח של 38.84 קמ"ר. בעבר, היה האגם אגם מלח בעל מים מליחים, אך כדי לענות על הצורך לאספקת מים מתוקים לבתי הזיקוק של בורגס, נבנה בשפך האגם למפרץ בורגס סכר, שמונע את התערבבות מי הים המלוחים עם מי האגם המתוקים.

בחלקים מהאגם מתגוררים מיני דגים וציפורים בסכנת הכחדה גלובלית, ולכן, חלקים אלו של האגם מוכרזים כאזורים מוגנים.

==ראו גם==
* אגם בורגס

==קישורים חיצוניים==

קטגוריה:בולגריה: גאוגרפיה
בלן (מקצוע)

בַּלָּן (גם אולייר) הוא עובד בית מרחץ. תפקידו לדאוג לניקיון בית המרחץ, להסקת התנורים המחממים את המים ולעיתים גם לטפל במתרחצים (כגון הצלפה בענפי עץ הערבה, המקובלת אף כיום כטיפול להמרצת מחזור הדם בבתי מרחץ ציבוריים בטורקיה).

הודות להתפתחות תשתית הולכת המים המודרנית, זמינות השימוש בחשמל ובגז לצורך חימום המים ובשל הבדלי תרבויות, בתי מרחץ ציבוריים אינם חזון נפרץ בתרבות המודרנית, ובתרבות המערבית בפרט. לכן גם משרת הבלן איננה נפוצה כיום במדינות רבות.

ביהדות, הבלנית עובדת במקווה ומסייעת לטובלות בו.

==אטימולוגיה==
המילה מופיעה לראשונה בלשון חז"ל. מקורה ביוונית, βαλανεύς, במשמעות זו.

המונח "בלן" (שם עצם, זכר) הוא במשקל קַטָּל, המשמש בעיקר למונחים המתארים בעלי מקצוע, כגון "שען", "נגר" ו"נהג".

==הערות שוליים==

קטגוריה:מרחץ
קטגוריה:מקצועות
גביע המדינה בכדורגל 1960/1961

גמר גביע המדינה בין הפועל תל אביב והפועל פתח תקווה, באצטדיון רמת גן.
גביע המדינה בכדורגל 1960/1961 הייתה התחרות ה-23 מאז היווסדה וה-8 לאחר קום מדינת ישראל. המשחקים החלו ב-30 בינואר 1960 והסתיימו ב-1 בפברואר 1961.

התחרות החלה חודשיים לאחר סיום התחרות הקודמת, אך אי-הסכמות בתוך ההתאחדות גרמו לכך שמשחקי רבע הגמר נדחו במעל לחמישה חודשים ונערכו רק בדצמבר 1960.

הפועל תל אביב זכתה בגביע בפעם השביעית בתולדות הקבוצה, ובפעם הראשונה שהיא עושה זאת אחרי הקמת מדינת ישראל.

==התוצאות==
===השלבים המוקדמים===
בשלב הראשון השתתפו קבוצות של ליגה ג' וליגה ב'. בהמשך התחרות הצטרפו קבוצות מהליגות הגבוהות.

===שלבי הגמר===

הערות:
* הקבוצה שאירחה את המשחק במגרשה הביתי צוינה כראשונה בכל זוג.
* מסמן קבוצות ששיחקו בליגות המשנה.

==משחק הגמר==

==הערות שוליים==

קטגוריה:עונות בגביע המדינה בכדורגל
קטגוריה:1960 בישראל: כדורגל
קטגוריה:תחרויות כדורגל ב-1960
קטגוריה:1961 בישראל: כדורגל
קטגוריה:תחרויות כדורגל ב-1961
אליפות אירופה בכדורגל נשים 1984

אליפות אירופה בכדורגל נשים 1984, הידועה גם בשם תחרות אירופה לקבוצות נשים ייצוגיות 1984, היא אליפות אירופה בכדורגל נשים הראשונה שארגנה אופ"א. הטורניר נערך בארבע המדינות שהעפילו אליו (איטליה, אנגליה, דנמרק ושוודיה) והתקיים מ-8 באפריל עד ה-27 במאי 1984. 16 נבחרות השתתפו במשחקי המוקדמות שהחלו באוגוסט 1982 והסתיימו באוקטובר 1983. בשונה ממשחקי כדורגל רגילים, המשחקים בטורניר זה נמשכו 70 דקות בלבד ושוחקו בכדור בגודל 4 (קטן יותר מהכדור הסטנדרטי).

במשחק הגמר שנפרס על פני שני משחקים, נפגשו נבחרות אנגליה ושוודיה. בסיום שני המשחקים, נוצר שוויון בין שתי הנבחרות והמשחק הלך לדו-קרב בעיטות הכרעה, בהן ניצחה שוודיה. פיה סונדהאגה השוודית, שכבשה שלושה שערים במהלך הטורניר (כולל אחד בגמר), סיימה כמלכת השערים ואף זכתה בפרס השחקנית המצטיינת של הטורניר.

==שלב הנוק-אאוט==
===חצי הגמר===
====סיבוב ראשון====

====סיבוב שני====

אנגליה ניצחה 1-3 בסיכום המשחקים.

שוודיה ניצחה 3-5 בסיכום המשחקים.

===הגמר===
====סיבוב ראשון====

====סיבוב שני====

שוודיה ניצחה 4–3 בבעיטות הכרעה (לא נערכה הארכה).

==קישורים חיצוניים==
* [http://www.uefa.com/womenseuro/season=1984/index.html האתר הרשמי של אליפות אירופה 1984]

==הערות שוליים==

קטגוריה:אליפויות אירופה בכדורגל נשים
קטגוריה:תחרויות כדורגל ב-1984
קטגוריה:תחרויות כדורגל באיטליה
קטגוריה:אנגליה: תחרויות כדורגל
קטגוריה:תחרויות כדורגל בשוודיה
השבחה (חקלאות)

השבחה (טיפוח) הוא מונח בחקלאות המתאר יצירת זני צמחים או גזעי בעלי חיים בעלי תכונות רצויות.

== שיטות השבחה ==
===ברירה מלאכותית===

בחירת הצאצאים המוצלחים ביותר שיולידו את הדור הבא. יש סיכוי טוב שהפרטים הללו יורישו את התכונות הרצויות.

===הכלאה===
הרבייה זוויגית של בעלי חיים עם תכונות שונות כדי לנסות לקבל את הטוב משניהם. בחקלאות המודרנית הזנים הם לרוב בעלי שונות גנטית נמוכה (צמחים מורבים במקרים רבים ברבייה אל-זוויגית. לאחר הכלאות יש צורך בברירה של התוצרים כדי לבדוק מי מהם קיבלו את התכונות הרצויות. אם כי יש גם שימוש ישיר בהכלאה (און כלאיים).

===השראת מוטציות===

דרך נוספת לקבלת זנים חדשים היא יצירת מוטציות באופן מכוון בצמחים, לדוגמה על ידי חשיפתם לקרינת גמא. רוב המוטציות שמתקבלות הן מזיקות. אולם מדי פעם מתקבלות מוטציות מועילות.

===הנדסה גנטית===

הנדסה גנטית היא השם המקובל למגוון טכניקות לשינוי הגנים של יצורים שונים. לרוב מדובר על העברה בררנית של חלקים קטנים מהחומר הגנטי לשם הוספת תכונה בודדת.

===מדע השבחת זנים===
אפשר להבין את המושג "השבחת זנים" אם חוזרים לרגע אל התאוריה של צ'ארלס דרווין בספרו המפורסם "מוצא המינים". שם טען דרווין כי במאבק האבולוציוני המתמשך על הקיום רק זנים ומינים המצליחים להסתגל, באמצעות שינויים קטנים ומועילים בתכונותיהם – שורדים. בדומה לכך, מדע השבחת הזנים זהו למעשה תהליך של שינוי תכונות של צמחים על מנת לייצר תכונות רצויות בצמחים, ולשפר אותם, מעין אבולוציה בזעיר אנפין. רק שכאן, השבחת זנים היא לצורכי האדם.

==ראו גם==
* תירבות צמחי בר
==קישורים חיצוניים==
[https://daganbagan.co.il/%D7%9E%D7%93%D7%A2-%D7%94%D7%A9%D7%91%D7%97%D7%AA-%D7%96%D7%A0%D7%99%D7%9D/ על מדע השבחת זנים במגזין דגן בגן]

קטגוריה:ביוטכנולוגיה
נבחרת איסלנד בכדורגל נשים

נבחרת איסלנד בכדורגל נשים מייצגת את איסלנד בתחרויות כדורגל נשים בינלאומיות ומנוהלת על ידי התאחדות הכדורגל של איסלנד. 

מאז הקמתה ב-1981 ועד השנים האחרונות, לא הצליחה הנבחרת להעפיל לטורניר גדול. השינוי חל בשנת 2009, אז העפילה הנבחרת לראשונה לאליפות אירופה. בטורניר זה, היא שובצה לבית קשה עם גרמניה, נורווגיה וצרפת, והפסידה בכל שלושת משחקיה.

בשנת 2011, הגיעה הנבחרת עד לגמר גביע אלגארבה (אחד מטורנירי הנשים החשובים בעולם), בו הפסידה 4-2 לארצות הברית. בגביע זה, חלוצת הנבחרת מרגרט לארה וידרסדוטיר, סיימה כמלכת השערים של הגביע עם ארבעה כיבושים. שנתיים לאחר מכן, העפילה הנבחרת בשנית לאליפות אירופה והפעם הגיעה עד לשלב רבע הגמר, שם הודחה על ידי שוודיה. ב-2014, שוב זכתה הנבחרת להצלחה בגביע אלגארבה, לאחר שניצחה 1-2 את שוודיה בקרב על המקום השלישי.

==כל גביעי העולם==
*1991 - לא נרשמה
*1995 עד 2015 - לא העפילה

==כל אליפויות אירופה==
*1984 עד 2005 - לא העפילה
*2009 - שלב הבתים
*2013 - רבע גמר
*2017 - שלב הבתים

== קישורים חיצוניים ==

==הערות שוליים==

קטגוריה:איסלנד: כדורגל
איסלנד
קטגוריה:נבחרות איסלנד